open-index/open-wikipedia-markdown huggingface dataset:
Den andre ukrainske front

**Den andre ukrainske front** var en sovjetisk front, omtrent på størrelse med en armégruppe, under den andre verdenskrig. Den ble opprettet i juli 1943 for primært å være på den sørlige delen av fronten, under navnet **Steppefronten** - oppkalt etter Den pontisk-kaspiske steppe. Navnet ble omdøpt fra Steppefronten til Den andre ukrainske front den 20. oktober 1943. Fronten deltok i slagene slaget ved Kursk, slaget om Romania og slaget om Budapest før fronten ble oppløst den 10. juni 1945 i henhold til et Stavka-direktiv fra 29. mai 1945.
Fjodor Dan

**Fjodor Iljitsj Dan** (russisk: Фёдор Ильич Дан, egentlig *Fjodor Iljitsj Gurvitsj*; født 19. oktober 1871 i St. Petersburg; død 22. januar 1947 i New York) var en russisk lege og ledende mensjevik.

Han var gift med Lidija Dan.

## Biografi
Fjodor Gurvitsj (som var hans egentlige etternavn) ble født av en jødisk familie i St. Petersburg. Han engasjerte seg allerede i ung alder for arbeiderklassens frigjøring.

Dan ble i 1894 medlem av det sosialdemokratiske parti og var i 1896 grunnlegger av *[[Kampforbundet for arbeiderklassens frigjøring]]* sammen med Lenin og Martov.  Han ble i den forbindelse arrestert i 1896 og sendt i indre forvisning til Orjol for tre år.

Etter februarrevolusjonen 1917 var han medlem av Petrograds sovjet, etter oktoberrevolusjonen var han aktiv i kampen mot bolsjevikenes regjering. I 1921 ble han arrestert og i 1922 utvist fra Sovjetunionen. Deretter levde han i Berlin, Paris og New York.

## Litteratur
* Hartmut Rüdiger Peter: *Vor dem Vergessen bewahren - Fedor I. Dan (1871-1947)*, i: Jahrbuch für Forschungen zur Geschichte der Arbeiterbewegung, Heft III/2008.

## Referanser


## Eksterne lenker
* 
*
Bernhard Plockhorst

**Bernhard Plockhorst** (født 2. mars 1825 i Braunschweig, død 18. mai 1907 i Berlin) var en tysk maler.

## Utvalgte verker
* *Maria og Johannes ved Kristi grav*
* *Kamp mellom Mikael og Satan om Mose' lik* (Köln Museum)
* *Kristi oppstandelse* (Marienwerder)
* *Disiplene i Emmaus* 
* *Kristus viser seg for Maria Magdalena*
* *Kristus og den synkende Peter* (*Christus und Petrus auf dem Meere*) (alterbilde i Dreifaltigkeitskirche i Hannover, kopiert til mange norske kirker)
* *Luther Julaften* (1887) 
* Vilhelm I og keiserinnen (portrett i Berlins Nationalgalleri)
* Liszt

## Referanser
Lidija Dan

**Lidija Ossipovna Dan**, født **Zederbaum** (russisk: Лидия Осиповна Дан; født 1878 i Odessa; død 28. mars 1963 i New York) var en russisk sosialdemokrat (mensjev).

Lidija Ossipovna var søster av Julius Martov og Sergej Jesjov. Hennes andre ektemann Fjodor Dan var også en ledende mensjevik.

## Referanser


## Litteratur
* Svetlana Jebrak: *Mit dem Blick nach Russland : Lydia Cederbaum (1878 - 1963) ; eine jüdische Sozialdemokratin im lebenslangen Exil*, Bonn 2006, ISBN 3-8012-4165-3
* Из архива Л. О. Дан. — Amsterdam: Stichting Internationaal Instituut voor Sociale Geschiedenis, 1987. — 209 с.
* *Казарова Н. А.* Лидия Дан // Вопросы истории. — 1998. — № 7. — С.142 — 146.
* *Жебрак С.* Представительница российской социал-демократии Лидия Цедербаум (1878—1963) // Мировая социал-демократия: теория, история и современность. — М., 2006. — С.364 — 371.

## Eksterne lenker
* http://www.sehepunkte.de/2007/02/11795.html
Alverstraumen

**Alverstraumen** er et sund i Alver kommune. Det ligger mellom Radfjorden og Radsundet og bygden Alversund ligger ved Alverstraumen. På østsiden av sundet ligger fastlandet i Lindås, mens Radøy er på vestsiden. Sundet er mellom 100 og 200 meter bredt og en kilometer langt, og preget av sterke tidevannsstrømmer. Det er en viktig farled for kystskipsfarten, og over sundet går Alversund bru som gir Radøy fastlandsforbindelse.

Ved sundet var det gjestgiveri og senere hotel fra 1660, kanskje før, og fram til det siste hotellet brant ned i 1920. Etter dette kjøpte Christian Bjelland området og bygde hermetikkfabrikk der.

På nordsiden av Alversund bru ligger flere større og mindre øyer og holmer i sundet, fra syd til nord er de to største Kongsøyna og Tveitøyna.

## Eksterne lenker
* 
* Alverstruamen hos Hordaland fylkeskommune
Nicole Büchler

**Nicole Büchler** (født 17. desember 1983) er en sveitsisk friidrettsutøver som konkurrerer i stavsprang. Hun representerte landet sitt under Sommer-OL 2012 i London, der hun ble utslått i kvalifiseringen i stavsprang. 

## Referanser


## Eksterne lenker
*
North Rail Express

**North Rail Express**, forkortet **NRE** og i Narvik også omtalt som «**Schenker-toget**», er ei direkte jernbanegodsrute mellom de to byene Narvik i Nordland og Oslo. Ruta ble startet opp i den 4. januar 2011, og blir drevet av selskapet DB Schenker. Transportruta har ei samla lengde på  kilometer, tar 26,5 timer, og fraktet om lag  containere i 2011.

NRE trafikkerer mellom Fagernesterminalen og Alnabruterminalen og går langs Ofotbanen, via Sverige, og videre langs Kongsvingerbanen med seks ukentlige tog i hver retning. I sørlig retning fraktes det i hovedsak fersk fisk og togene som går nordover frakter forbruksvarer, stykkgods og biler. Discovery har produsert en episode i serien *Mighty Trains* om NRE-toget..

## Se også
* Arctic Rail Express

## Referanser
Arctic Rail Express

**Arctic Rail Express**, forkortet **ARE** eller **ARE-toget**, er ei direkte jernbanegodsrute mellom de to byene Narvik i Nordland og Oslo. Ruta ble startet opp i 1993 av NSBs Godsdivisjon, og blir idag drevet av selskapet CargoNet. Transportruta har ei samla lengde på  kilometer, tar 26,5 timer, og har en årlig fraktet godsmengde på om lag  tonn gods (per 2013).
Linjen fikk større betydning i oktober 2013 da båtforbindelsen mellom Nordlandsbanen og Alta ble nedlagt. 

ARE trafikkerer mellom Fagernesterminalen og Alnabruterminalen og går langs Ofotbanen, via Sverige (blant annet langs stambanen gjennom Norrland), ned til Laxå i Örebro län (sørligste punkt på ruten, 58°59′ nord, 107 km sør for Oslo) og deretter videre langs Värmlandsbanan og  Kongsvingerbanen med tyve ukentlige tog. Fra 2018 går det over Ludvika–Kil. I sørlig retning fraktes det i hovedsak fersk fisk og togene som går nordover frakter i hovedsak biler, post, dagligvarer og forbruksvarer. I 2018 var det en del problemer da Trafikverket hadde banearbeide uten å bevilge andre ruter. Da fikk ARE gå Trondheim–Storlien og et CD 312 diesellok dra toget med ellok der.

I 2021 planlegges det å kjøre Arctic Rail Express direkte mellom Malmö og Narvik. Det sparer tid fordi mye av fisken skal til kontinentet. Idag lastes fisken over till lastebil i Oslo og kjøres videre mot sør. Det er viktigt å få returfrakt.

## Se også
*North Rail Express

## Referanser
Guvernementet Kaluga

**Guvernementet Kaluga** var et guvernement i keiserdømmet Russland og det tidlige Sovjetunionen. Det eksisterte fra 1796 til 1929.

## Eksterne lenker
*
Guvernementet Moskva

**Guvernementet Moskva** var et guvernement i keiserdømmet Russland og i Sovjetunionen 1708–1929.

Guvernementet var delt i 13 kretsar: Bogorodsk, Bronnitsy, Dmitrov, Klin, Kolomna, Mozjajsk, Moskva, Podolsk, Ruza, Serpukhov, Svenigorod, Vereja og Volokolamsk.

## Referanser


## Eksterne lenker
*
8 cm FK M.5

**8&nbsp;cm Feldkanone M 05** var en feltkanon brukt av Østerrike-Ungarn under den første verdenskrigen. Kanonen var en konvensjonell design i sin samtid med bruk av et utdaterte konstruksjonstrekk, kanonløpet er lagd i stålbronse fremfor stål. Østerrike-Ungarn hadde i lang tid problemer med å fremstille stål av god kvalitet for kanonfremstilling. Utviklingen av den nye feltkanonen for den østerriksk-ungarske hæren ble langvarig ettersom det tok tid for produsentene å finne fram til den rette rekylmekanisme og lukkemekanisme. Nye forsinkinger som skyldes produksjonsproblemer gjorde at kanonen ikke kom i tjeneste før 1907.

Etter den første verdenskrigens slutt ble originalmodellen oppgitt til fordel for den nyere modellen beregnet på fjellkrigføring, M 05/08 som kunne være enkelt å demontere inn i tre separate lastedeler. Den italienske betegnelsen på disse kanonene man hadde i egne tjeneste var Cannone da 77/28 modello 5/8, og den tyske betegnelsen under den andre verdenskrigen var 7,65&nbsp;cm FK 5/8(ö) eller (t) og 7,65&nbsp;cm FK 300(j) for erobrede kanoner tatt i Østerrike, Tsjekkoslovakia og Jugoslavia.
## Overlevende eksempler

En 8&nbsp;cm Model 5/8 er bevart i det sørafrikanske museet South African National Museum of Military History i Johannesburg.
## Referanser

## Litteratur
* The Austro-Hungarian Artillery from 1867 to 1918, M. Christian Ortner, 2007 ISBN 978-3-902526-13-7

## Eksterne lenker
*
Magnus Dahl (politiker)

**Magnus Dahl** (født 6. mars 1873 i Vágur, død 30. november 1955) var en færøysk kjøpmann og politiker (SB).

Han var sønn av kjøpmann Jacob Dahl, bror av kjøpmann Jógvan Dahl og far til overlege Pauli Dahl. I likhet med faren og broren sympatiserte han med Sambandsflokkurin. Dahl var innvalgt på Lagtinget fra Suðuroy 1912–1916 og medlem av kommunestyret i Vágur 1907–1914 og 1918–1931.

## Referanser
Panamas administrative inndeling

**[[Panama]]s administrative inndeling** består på øverste nivå av 10 provinser og 3 indianske comarcaer. Provinsene er delt inn i distrikter, til sammen 77. Distriktene er i sin tur delt inn i til sammen 654 corregimientos. To av de sistnevnte er samtidig indianske comarcaer, som det dermed er til sammen fem av i landet.

## Provinser
Panama har ti provinser. Den nyeste av dem er Panamá Oeste, som ble skilt ut fra provinsen Panamá 1. januar 2014.

## Indianske comarcaer
Panama har fem indianske comarcaer, som styres av de indianske innbyggerne.

Tre av dem er på provinsnivå:

De to øvrige er på corregimiento-nivå:

## Referanser
Madugandí

**Madugandí** (spansk: *Comarca Guna de Madugandí*) er et indiansk comarca i Panama. Administrativt er det på corregimiento-nivå, og befinner seg i distriktet Chepo i provinsen Panamá. Comarcaet har 4350 innbyggere, som i all hovedsak tilhører folkegruppa kuna. Det har et areal på 2318,8 km². Det mest talte språket i Madugandí er kuna, som er offisielt sammen med spansk.

Madugandí ble oppretta i 1996. Comarcaet har ingen hovedstad, men den største byen er Akua Yala. 
Det er 12 bosetninger i Madugandí: Akua Yala, Ibedí, Pintupu, Icandí, Piria, Cuinupdi, Nargandí, Ogobnawila,  Diwar Sikua, Capandi og Tabardi.

Comarcaet styres av en indiansk cacique, som velges av Den nasjonale kuna-kongressen. Hver av de 12 bosetningene ledes av en *saila*.

## Referanser


## Eksterne lenker
*
Guvernementet Smolensk

**Guvernementet Smolensk** (russisk: Смоленская губерния) var et guvernement i keiserdømmet Russland og i RSFSR. Det eksisterte i perioden 1708-1929.

Guvernemenet var inndelt i 12 kretser: Belyj, Dorogobuzj, Dukhovsjtjina, Jelnja, Gzjatsk, Krasnij, Porjetsjie, Roslavl, Smolensk, Sytjevka, Vjazma og Jukhnov.

## Referanser
Jiřina Svobodová

**Jiřina Svobodová** (født 1986) er en tsjekkisk friidrettsutøver som konkurrerer i stavsprang. Hun representerte landet sitt under Sommer-OL 2012 i London, der hun ble utslått i kvalifiseringen i stavsprang. 

## Referanser


## Eksterne lenker
*
L.Y.D.

**L.Y.D.** (Lek, Ytringsfrihet, Demokrati) var en norsk musikkgruppe bestående av Aslag Guttormsgaard, Egil Hegerberg og Lars Lønning, alle kjent som å være en del av kunstnerkollektivet Duplex. L.Y.D. lagde humorbasert musikk med elementer av både viser og rock. Medlemmene skulle senere danne Black Debbath sammen med Ole Petter Andreassen.

I tillegg til musikk lagde gruppen tegneseriemanus til tegneserien om Familien Ost først og fremst med Ronny Haugeland som tegner. Det ble utgitt to hefter av serien på Jippi forlag. Flere avsnitt av serien ble også utgitt i tegneserieantologien Forresten.

## Utgivelser
### Album
* 1998 Takk for kniven

### Singel/EP
* 1997 Aliens 2
* 1998 Familien Ost EP
* 2002 Julenissens testamente

### Tegneserier
*1999 Familien Ost 1 - tegneseriehefte med diverse tegnere og medfølgende CD-plate.
*2001 Familien Ost 2 - tegneseriehefte med diverse tegnere 

## Referanser


## Eksterne lenker
* Discogs
* Duplex Records
* Jippi forlag
Ippolit Bogdanovitsj

**Ippolit Fjodorovitj Bogdanovitsj** (russisk: Ипполит Фёдорович Богданович, født 3. januar 1744 (g.s.: 23. desember 1743) i Perevolotsjna i guvernementet Kyiv, død 18. januar (g.s.: 6. januar) 1803 i Kursk) var en russisk dikter. Han var onkel til Modest Bogdanovitsj.

Bogdanovitsj var president i riksarkivet.

Allerede i tenårene begynte Bogdanovitsj å skrive vers. Han har blitt stående i russisk litteraturhistorie takket være diktet *Dusjenka*, som han skrev rundt 1775, og som kom på trykk første gang i 1783. Diktets tittel kan oversettes med *Lille skatt* eller *Kjæreste*, og er en kjærlig tiltaleform. Det er en fri og spirituell gjenfortelling av den romerske dikteren Apuleius' gjendiktning av det greske sagnet om *[[Amor og Psyke]]*, overført til en verden som påminner om russiske folkeeventyr. Bogdanovitsj var også sterkt inspirert av Jean de La Fontaines *Psyche*. *Dusjenka* slo an blant russiske lesere, og innen 1841 hadde det kommet 15 utgaver.

Aleksandr Pusjkin (1799–1837) var i unge år svært begeistret for *Dusjenka*, og i versefortellingen *Jevgenij Onegin* omtaler han Bogdanovitsj ved navn. I moden alder avfeide Pusjkin imidlertid *Dusjenka* som et «umodent verk».

På Katarina IIs oppfordring utgav Bogdanovitsj en «Samling av russiske ordtak» (1785). Hans samlede verker utkom i Moskva 1809–10.

## Referanser


## Litteratur
*
Ukaz

**Ukaz** (russisk: указ) er en forordning eller ett påbud, det vil si et direktiv fra det høyeste sjikt i en maktorganisasjon. Ordet benyttes mest om foreteelser i Russland, om påbud fra tsaren, fra Sovjetunionens øverste sovjet, eller (ifølge konstitusjonen fra 1993) fra presidenten.

## Litteratur
* A. Gorkin: *Populjarnij juriditsjeski enziklopeditsjeski slovar*. Bolsjaja rossijskaja enziklopedija, Moskva 2001, s. 742-743. ISBN 978-5-7905-1099-1 (russisk)
Roxolani

**Roxolanere** eller på latin **roxolani** var et skytisk eller sarmatisk rytterfolk i antikken rundt århundrene omkring Kristi fødslel.

Roxolerne utgjorde i en periode en trussel mot det ekspanderende Romerriket.

Det fantes særlig tidligere en del forskere som mente att begrepet eller folkenavnet  *[[Rusere]]*  kan utledes fra roxolani, mer spesifikt *Ruxs-As*.
Salamandergården

**Salamandergaarden** er en bygning i gamle Fredrikstad oppført like etter bybrannen i 1764. I tråd med pålegg fra kongen ble den bygget i tegl for brannsikkerhetens skyld. Funn på loftet forteller at gården har inneholdt salmakerverksted og skredderverksted. I uthusbygningen var det kyr, hest, utedo, bryggerhus og et værelse.

Den tidligst registrerte eieren er Giermund Bruun (-1799) som kom til byen som fallent og fikk asyl innenfor vollene. Historien forteller at han ble en holden mann og borgermesterens rådgiver.

Gårdens navn kan føres tilbake til en gammel tro på at salamanderne var ildånder som kunne beskytte mot brann. Man mente at om man kastet en salamander på ilden ville den slukne. Liknende historier finner man også i andre kulturers mytologi. Salamanderne vokter fremdeles eiendommen og overvintrer i gjemmesteder langs uthusveggen. Dermed har huset ifølge mytene en brannforsikring.
Wexhalgården

**Wexhalgården** (også kalt **Skøiengården**) er en bygård (forretningsbygg) i Hønefoss som ligger ved Søndre torv og har adresse **Søndre torv 4**. Gården ble opprinnelig oppført i to etapper, 1887 og 1894, men bygget slik det står i dag regnes å være fra 1920. Deler av bygningsmassen, som strekker seg oppover Stabells gate, er imidlertid av nyere dato. I alt utgjør bygningsmassen i dag 2419 m².
Vetsje

**Vetsje** (russisk: вече, polsk: *wiec*, ukrainsk: віче, belarusisk: веча, kroatisk: *vijeće*, serbisk: веће, gammel kirkeslavisk:  *věšte*, makedonsk: совет) var en slags folkeforsamling i mange av middelalderens slaviske riker. 

I den russiske bystaten Novgorod, der vetsjen nådde størst betydning, kan den sammenlignes med de norrøne folks ting.

## Litteratur
* Jonas Granberg: *Veche in the chronicles of medieval Rus: a study of functions and terminology* Göteborg, Department of History Göteborg University 2004 (Diss. engl.), ISBN 91-88614-49-2
* Klaus Zernack: *Die burgstädtischen Volksversammlungen bei den Ost- und Westslaven. Studien zur verfassungsgeschichtlichen Bedeutung des Vece* Wiesbaden, Harrassowitz 1967 (Osteuropastudien der Hochschulen des Landes Hessen. Reihe 1, 33)
Fedor Sapegin

**Fedor Sapegin** (født 1985) er en russisk, canadisk og norsk illustratør og tegneserieskaper bosatt i Norge. Han har blant annet utdannelse innenfor tegneserier fra Brussel på École de Recherche Graphique. 

Han debuterte med tegneserien *Maskinen* i 2013. Historien henter sin handling fra den russiske revolusjon. Sapegin har også jobbet som rettstegner for *[[Dagbladet]]* og var blant annet med å dekke 22. juli-rettssaken og rettssaken mot Rune Øygard.. Siden 2022 har han også jobbet med portrettene på Norwegians flyhaler. 

Fedor Sapegin er sønn av animatøren Pjotr Sapegin.

## Utgivelser
* : *Maskinen* – Jippi forlag

## Referanser


## Eksterne lenker
* 
* Offisielt nettsted
* Jippi forlag
Carl Mølbach-Petersen

**Carl Mølbach-Petersen** (født 4. februar 1918, død 2. november 2005) var en norsk skolemann som gjorde seg kjent som redaktør for *[[Insekter i farger]]*. Carl Mølbach-Petersen var også rektor på Pedagogisk seminar i Oslo på 1980-tallet, landets største utdanningssted for lærere.

## Eksterne lenker
*
Odelín Molina

**Odelín Molina Hernández** (født 3. august 1974) er en tidligere cubansk fotballspiller.

## Eksterne lenker
*
Thermostatic

**Thermostatic** er en svensk synth pop-gruppe, bestående av Louise Marchione, Johannes Hedberg, Daniel Segerstad og Peter Marchione, som ble grunnlagt i Göteborg i 2003.

I 2005 kom debutalbumet *Joy-Toy* på det svenske plateselskapet Wonderland. Musikken på albumet beskrives som en blanding av «synth pop» og «video- og dataspil fra 80-tallet», og har siden utgivelsen blitt en «kultklassiker i bitpop-kretser». 

I 2008 kom oppfølgeren *Humanizer* på samme plateselskap. 

I 2010 ble gruppa oppløst, i 2013 ble gruppa gjenforent og i 2014 ga de ut singelen «Animal» på eget plateselskap.

## Diskografi
**Album:**
* *Joy-Toy* (2005, Wonderland)
* *Humanizer* (2008, Wonderland) 

**Singler & EP-er:**
* *Wonderland Records Presents A Taste Of Thermostatic* ‎(2005, Wonderland)
* «Private Machine» (2006, Wonderland)
* «So Close So Near» (2006, Wonderland)
* «The Box» (2007, Wonderland)
* «Animal» (2014, eget plateselskap)

## Referanser


## Eksterne lenker
* 
*
Holly Bradshaw

**Holly Bleasdale** (født 1991) er en britisk friidrettsutøver som konkurrerer i stavsprang. Hun representerte landet sitt under Sommer-OL 2012 i London, der hun ble nummer 7 i stavsprang. 

## Referanser


## Eksterne lenker
*
Yuliya Tarasova

**Yuliya Tarasova** (født 1986) er en usbekisk friidrettsutøver som konkurrerer i lengdehopp. Hun representerte landet sitt under Sommer-OL 2012 i London, der hun ble utslått i kvalifiseringen i lengdehopp. 

## Referanser

## Eksterne lenker
*
Valencia (andre betydninger)

**Valencia** har flere betydninger og kan vise til:

*Valencia – by i Spania
*Valencia (Venezuela) – by i Venezuela
*Valencia (provins)
*Valencia (region)
*Valencia CF – en fotballklubb
*''Valencia'' (slekt) – en gruppe fisker
*Valencia (navn) – et kvinnenavn
Valenciatannkarpe

**Valenciatannkarpe** (*Valencia hispanica*) er en fiskeart som tilhører tannkarpene.

Hannen har 9–12 mørke tverrbånd på kroppen og en mørk flekk ved ryggfinnen. Rygg-, gatt- og halefinnene er gule med en mørk kant. Hunnen har en utydelig, blygrå stripe fra øye til halerot. Hunnen blir 8&nbsp;cm lang og hannen 7&nbsp;cm. Arten kan skilles fra spansk tannkarpe på at gattfinnen har 12–14 stråler.

Valenciatannkarpe lever i kilder og ferskvannssumper nær middelhavskysten mellom Tortosa og San Antonio-neset i Spania. Tidligere fantes den også nær Perpignan i Frankrike. Arten er truet av utbygging, forurensning fra landbruk og av innførte fiskearter. Den finnes nå bare på seks lokaliteter.

## Referanser


## Eksterne lenker
* 
*
Peter Nicolai Arbo (1768–1827)

**Peter Nicolai Arbo** (1768–1827) var en norsk-dansk trelasthandler og godseier. Han eide godsene Lundbygård og Aldershvile i Danmark, og fikk også bygget lystgården Gulskogen gård i Drammen. Han hadde også to boliger i København (Holmens Kanal 259 (nå 12) og Villa Sans Souci på Frederiksberg).

Han var gift med Anne Cathrine Collett (1768–1846), datter av Peter Collett (1740–86) til Buskerud og Maren Kirstine Holmboe (1745–68). De hadde ingen barn. Enken Anne Cathrine drev siden godset Lundbygård, og testamenterte det til sin brorsønn Bernt Anker Collet.

## Referanser


## Litteratur
* Alf Collett, *Familien Collett og Christianialiv i gamle dage*, J.W. Cappelens Forlag, 1915
Gustav Richter

**Gustav Carl Ludwig Richter** (1823–1884) var en tysk figur- og portrettmaler.
## Liv og virke
### Bakgrunn
Gustav Richter Richter var sønn av *Zimmermeister* (tømmermester) Friedrich Gustav Richter og hans hustru Caroline Dorothea (*neé* Maus).

### Malerutdannelse
Han begynte studiene sine på akademiet i Berlin under Eduard Holbein, før han ble student under Cogniet i Paris og studerte i Roma fram til 1849. 
### Karriere
Fra 1850 til 1852 malte han, sammen med Gustav Heidenreich og Robert Müller, dekorative fresker av norrøne guder over dører i Vaterländischen Saal i Neues Museum i Berlin. Den tekniske kvaliteten på «Oppvekkingen av Jairus' datter» (1856, Nasjonalgalleriet, Berlin) som han malte for kong Fredrik Vilhelm IV, vakte stor begeistring da det ble vist fram, men både dette og det store oljemaleriet «Byggingen av pyramidene» (1859-72) (Maximilianeum, München), bestilt av kongen av Bayern, led under teatralsk patos. 

Han slo seg etterhvert til ro med begrensingene i talentet sitt, og begrenset seg deretter til enkeltfigurer og portretter, hvor han hadde større suksess. Den første av en rekke aristokratiske skjønnheter han malte var av prinsesse Carolath (1872). 

I en utstilling av flere familiebilder reflekterte kunstneren sin egen familielykke. I 1874 var «Evviva!» som viste kunstneren med sin førstefødte og «Moderlig lykke» som viste konen hans (den yngste datteren til Meyerbeer) sammen med deres andre sønn, blant perlene. 

Hans senere verker kombinerer karakterisering med realistiske bildekvaliteter. Eksempler på dette er «Bankierens kone» (1876), «Grevinne Karolyi» (1878) og, best av alle, det kjente portrettet av dronning Louise (1879, Köln museum). Man må også nevne portrettene av keiser Vilhelm I (1876, 1877), keiserinne Auguste Viktoria (1878) og greve Leonhard Graf von Blumenthal (1883, uferdig).

## Referanser


## Kilder
* *New International Encyclopedia*

## Eksterne lenker
* 
* Aus dem Sagenkreis der Edda in the Neues Museum, Berlin.
Tony Flygare

**Tony Flygare** (født 6. januar 1981 i Malmö) er en svensk tidligere fotballspiller. Flygare, som var spiss, var regnet for et av to store talent i Malmö FF, da han spilte sammen med Zlatan Ibrahimović for Malmö FFs juniorlag, men han levde aldri opp til potensialet.

Flygare har to perioder som fotballspiller utenfor Sverige, fra 2002 til 2003 da han spilte for tyske SV Wehen Wiesbaden, samt da han fra 2005 til 2006 spilte for Prva Liga-klubben FK Cementarnica 55 i Republikken Makedonia.

## Referanser


## Eksterne lenker
* 
* «Tony Flygare», profil på SvFFs hjemmeside
Lars Tengberg

**Lars Tengberg** er en svensk tidligere fotballspiller. Tengberg, som var midtbanespiller, spilte seriekamper for Malmö FF i 1960.

## Referanser
Jehmlich Orgelbau

**Jehmlich Orgelbau** er en tysk orgelfabrikk som ble grunnlagt av  de tre brødrene Gotthelf Friedrich, Johann Gotthold og Carl Gottlieb Jehmlich i 1808. Fabrikken ligger i Dresden, og blir fra 2006 drevet av sjette generasjon Jehmlich. I 2013 fantes det 1165 Jemlich-orgler over hele verden. Firmaet har levert orgler til en rekke norske kirker og gravkapeller, og har også restaurert norske kirkeorgler.

## Jehmlich-orgler i norske kirker
(Leveranser før 1992 er i hovedsak basert på *Norsk orgelregister*.)
* Rossabø kirke (1972)
* Sveio kirke (1973)
* Bakkebø kirke (1974)
* Frue kirke, Stavanger (1974)
* Sørbø kirke (1974)
* Husøy kirke, Tønsberg (ca. 1975)
* Enebakk kirke (1975)
* Fjæra kapell (1975)
* Skånevik kirke (1975)
* Førre kirke (1976)
* Fyllingsdalen kirke (1976)
* Sankt Petri kirke, Stavanger (1977)
* Riska gamle kirke (1977)
* Førde kirke (1978)
* Norheim kirke (1978)
* Naustdal kirke (1978)
* Ytteren kirke (1978)
* Tasta kirke (1979)
* Tjensvoll kirke (1979)
* Fedje kirke (1979)
* Helgheim kirke (1979)
* Revheim kirke (1980)
* Manger kirke (1981)
* Stovner kirke (1981)
* Holsen kirke (1981)
* Florø kirke (1982)
* Narvik kirke (1982)
* Førde kirke, Sveio (1982)
* Sunnylven kirke (1984)
* Vistdal kirke (1985)
* Haukedalen kirke (1985)
* Gratangen kirke (1985)
* Uranienborg kirke (1986) (kororgel)
* Hundvåg kirke (1986)
* Sande kirke (1986)
* Hordabø kirke (1987)
* Lura kirke (1988)
* Storetveit kirke (1990)
* Vaksdal kirke (1991)
* Gausvik kirke (1992)
* Sæbø kirke (2000)
* Sandnes kirke (ombygging av snertingdalorgel fra 1971, 2001)
* Ferkingstad kirke (restaurering av snertingdalorgel fra 1970, 2001)
* Herøy kirke (2003)
* Hinna kirke (restaurering av snertingdalorgel før 1967, 2005)
* Ringsaker kirke (5 stemmers orgelpositiv,  mars 2005)
* Eikefjord kirke (restaurering i 2009 av Olsen & Jørgensen-orgel opprinnelig bygget i 1898)

## Referanser


## Eksterne lenker
* 
*
Viking Stjärnfeldt

**Viking Stjärnfeldt** var en svensk fotballspiller. Stjärnfeldt, som var midtbanespiller, spilte seriekamper for Malmö FF fra 1931 til 1936.

## Referanser
Bo-Göran Ohlsson

**Bo-Göran Ohlsson** er en svensk tidligere fotballspiller. Ohlsson spilte fem seriekamper og scoret to mål for Malmö FF i 1966.

## Referanser
Allan Jönsson

**Allan Jönsson** var en svensk fotballspiller. Jönsson spilte fem seriekamper og scoret ett mål for Malmö FF fra 1938 til 1939.

## Referanser
A. Landrogs Orgelfabrik

**A. Landrogs Orgelfabrik** var en orgelfabrikk som ble etablert i Haugesund i 1904.

Andreas Landrog grunnla fabrikken i 1904, men allerede i 1899 hadde han bygd sitt første pipeorgel, da han leverte orgel til byens metodistmenighet. I 1901 fikk Vår Frelsers kirke i Haugesund nytt orgel, og Landrog var med som snekker i arbeidet. I 1902 bygde han så orgelet til Torvastad kirke. Han dro så til USA der han jobbet for Hutchings Organcompany og lærte seg de nyeste teknikkene innen orgelbygging.

I 1904 var han tilbake i Haugesund og grunnla orgelfabrikken. I 1906 leverte fabrikken det første orgelet, og allerede i 1909 måtte fabrikken utvides. Flere personer jobbet i fabrikken, blant annet Andreas' sønn Ole. I årene 1914-15 leverte fabrikken 5-6 orgel i året. I 1916 skrev fabrikken kontrakt på fire orgel, men som følge av krigen det var mangel på råvarer, og ingen av disse ble ferdige før i 1919-20, og ingen andre orgel ble levert i mellomårene. Da fabrikken heller ikke hadde levert orgel i 1923 eller 24, la de ned produksjonen.

På 1930-tallet gjorde man et forsøk på å reetablere fabrikken, men leverte bare et par mindre orgel før man gav opp forsøket. Ole Landrog fortsatte å vedlikeholde orgel, og leverte et nytt orgel i 1956, og senere fem nye orgel til.

## Kilder
*
Lennart Gustafsson

**Lennart Gustafsson** er en svensk tidligere fotballspiller. Gustafsson, som var keeper, spilte fem seriekamper for Malmö FF fra 1955 til 1957.

## Referanser
Jan Ericsson

**Jan Ericsson** er en svensk tidligere fotballspiller. Ericsson spilte fem seriekamper for Malmö FF i 1963.

## Referanser
Mikhail Katkov

**Mikhail Nikiforovitsj Katkov** (russisk: Михаил Никифорович Катков, født 13. februar (g.s.: 1. februar) 1818 i Moskva, død 1. august (g.s.: 20. juli) 1887 i Snamenskoje ved Moskva) var en russisk publisist.

Katkov studerte i Moskva og tilhørte, sammen med Konstantin Aksakov, Vissarion Belinskij, Mikhail Bakunin og Aleksandr Herzen, den krets av fremstående unge menn som på slutten av 1830-årene møttes hos hegelianeren Nikolaj Stankevitsj. Noen tidsskriftsbidrag fra studenttiden oppviser utpreget nasjonale interesse og en viss mystisk legning. Etter fortsatte studier i Königsberg og Berlin ble han professor i filosofi i Moskva. Hans disputas for magistergraden *Ob elementakh i formakh slavjano-russkago jazyka* (1845) er ikke uten fortjenester. Hans professorat ble inndratt under den allmenne reaksjon i 1850.

Katkov er mest kjent som utgiver av avisen *[[Moskovskije vjedomosti]]* (Moskva-underrettelser, fra 1851) og tidsskriftet *[[Russkij vjestnik]]* (Den russiske budbringer, fra 1856). Da han forlot universitetet og grunnla nevnte tidsskrift var han fortsatt liberal, svermet for Storbritannias konstitusjonelle statsskikk og bekjempet sensuren. En avgjørende innflytelse på hans politiske ståsted hadde det annet polske opprør (1863). Senere fremtrådte han som hovedmann for det gammelrussiske konservative parti, som blant annet anså at autokratiet var en dyrebar russisk-nasjonal arv og avviste alle fremmede nye tanker. Han ble lidenskapelig panrussisk og gikk inn for en fast russifisering av Polen, Litauen og østersjøområdene og gikk med særlig styrke ut mot det germanske.

Katkov ble ansett å stå tsar Aleksander III svært nær. Sikkert er det at hans avis noen ganger var i stand til å meddele nyheter om regjeringstiltak før de var offisielt bekjentgjort, og noen ganger til og med tok seg friheten å granske disse tiltak og gi gode råd – noe som ikke ville ha blitt tolerert fra annet hold.

I det hele hadde Katkovs publisistiske virksomhet en rekke lunefulle vendinger.

Etter Katkovs død ble hans lederrolle i det konservative parti overtatt av Konstantin Pobedonostsev og Aleksej Suvorin.

En del av hans bidrag i *Moskovskija vjädomosti* ble samlet trykket og utgitt (1887 ff.).

## Referanser


## Litteratur
* 
* Grégoire Liwoff: *Michel Katkoff et son époque: quelques pages d’histoire contemporaine en Russie, 1855-1887* (archive.org)
* ''Katkow''. I *Meyers Konversations-Lexikon*, 1888
Valencia robertae

***Valencia robertae*** er en fiskeart som tilhører tannkarpene.

Den finnes i elvene Piniós på Peloponnes og Mórnos på det greske fastlandet. Det kan tenkes at den også finnes i Akheloos. Arten ble i 2014 skilt ut fra *[[Korfutannkarpe|Valencia letourneuxi]]*, som forekommer i Nordvest-Hellas og Sør-Albania.

*Valencia robertae* skiller seg fra *V. letourneuxi* ved at hunnene har korte, vertikale bånd. Fra *[[Valenciatannkarpe|V. hispanica]]* kan den skilles på at halefinnen er blå med en svart kant hos hannene. Det er også klare genetiske forskjeller mellom de tre artene.

## Litteratur
* 

## Eksterne lenker
*
Vitenskapsåret 1502

**Vitenskapsåret 1502** er en oversikt over hendelser, prisvinnere, fødte og avdøde personer med tilknytning til vitenskap i 1502.

## Oppdagelsesreiser
* 1. januar – Portugisisk oppdagere, ledet av Pedro Álvares Cabral, seilte inn på Guanabarabukten, Brasil og trodde at det var munningen av en elv, som de ga navnet Rio de Janeiro.
* 11. mai – Christopher Columbus forlot Cádiz, Spania for sin fjerde og siste reise til den nye verden.
* 21. mai – Den portugisisk navigatøren João da Nova oppdaget den ubebodde øyen St. Helena.
* 14. august – Columbus gikk land i Trujillo og ga landet navnet «Honduras».
* 18. september – Columbus landet i Costa Rica.
* Da Amerigo Vespucci vendte tilbake til Lisboa fra en reise til den nye verden, skrev et brev, «Mundus Novus», til Lorenzo de' Medici der han indikerte at Sør-Amerika måtte være et eget kontinent.

## Geografi
* Alberto Cantino, en spion for hertugen av Ferrara, greide å smugle et verdenskart ut av Portugal. Framstillingen av Afrika var spesielt god.

## Medisin og fysiologi
* Alessandro Benedetti fikk publisert «Historia corporis humani sive Anatomice» (*Historien om menneskekroppen*). Venezia.

## Teknologi
* I Tyskland, Peter Henlein fra Nürnberg brukte jerndeler og spiralfjærer til å bygge en bærbar klokke, det første "Nürnbergeregg".

## Institusjoner
* 18. oktober − Fredrik III av Sachsen grunnla Universitetet i Wittenberg, der Martin Luther og Philipp Melanchthon senere kom til å undervise.

## Fødsler
* Pedro Nunes, portugisisk matematiker (død )
* *omtrentlig år* – Jorge Reinel, portugisisk kartograf (død etter )

## Dødsfall
* Pierre Garcie-Ferrande (født 1441), fransk sjøkaptein og geograf.
* *omtrentlig år* − Miguel Corte-Real (født om lag 1448), portugisisk oppdagelsesreisende.

## Referanser
Anes Mravac

**Anes Mravac** (født 1989) er en svensk fotballtrener og tidligere fotballspiller som er hovedtrener for .

Mravac har tidligere spilt for Malmö FF.

## Landslagsspill
Mravac har spilt aldersbestemt landslagsfotball for Sverige, for henholdsvis U17 og U19-laget.

## Referanser


## Eksterne lenker
* 
* «Anes Mravac» , profil på Trelleborgs FFs hjemmeside
Korfutannkarpe

**Korfutannkarpe** (*Valencia letourneuxi*) er en fiskeart som tilhører tannkarpene.

Den lever i kilder og ferskvannssumper nær middelhavskysten i sørlige Albania og vestre Hellas. Den er antakelig utdødd på Korfu og Lefkada. Arten er truet av utbygging, bruk av vann for irrigasjon og av den innførte tannkarpen *[[Gambusia affinis]]*.

Populasjonene på Peloponnes og andre steder i Sør-Hellas er nå skilt ut som en egen art, *[[Valencia robertae]]*.

## Referanser


## Eksterne lenker
* 
*
Lennart Mårtensson

**Lennart Mårtensson** var en svensk fotballspiller. Mårtensson spilte fem seriekamper og scoret ett mål for Malmö FF fra 1941 til 1942.

## Referanser
Adryan

**Adryan Oliveira Tavares** (født 10. august 1994) er en brasiliansk fotballspiller som fra den 30. juni 2023 er klubbløs.

Den 30. august 2014 signerte han en 1-års utlånsavtale med Leeds United. Med i utlånsavtalen var også opsjon på kjøp etter sesongen.

## Referanser


## Eksterne lenker
* 
* 
*
Nikolaj Stankevitsj

**Nikolaj Vladimirovitsj Stankevitsj** (russisk: Николай Владимирович Станкевич, født den 9. oktober (g.s.: 27. september) 1813 i Uderevka i guvernementet Voronezj, død den 7. juli (g.s. 25. juni) 1840 i Novi i Italia) var en russisk forfatter.

Stankevitsj spilte en stor rolle i universitetslivet i Moskva i 1830-årene sammen med Aleksandr Herzen. Han studerte filosofi, estetikk og litteratur. Uten å være veldig produktiv - hans skrifter, som ble utgitt i 1857 og 1890 rommes i et lite bind - fikk han stor innflytelse, ikke minst på  Herzen, Vissarion Belinskij, Timofej Granovskij og Mikhail Bakunin, ved sin personlighet og ble en av lederne for den vestlig sinnede kulturstrømning *[[zapadnitsjestvo]]*.

Selv var han blitt sterkt influert av de tyske filosofer Georg Wilhelm Friedrich Hegel og Friedrich Wilhelm Joseph Schelling.

## Referanser


## Litteratur
* Edward J. Brown: *[http://books.google.de/books?id=YaqaAAAAIAAJ&pg=PA32&lpg=PA32&dq=Stankevich+and+His+Moscow+Circle&source=bl&ots=tfJGiX0fRk&sig=g_RHCx-8TiLtvyaI7tiwBOg1_Ck&hl=de&ei=yXw9SuTgE5Sh_AazlcWdAw&sa=X&oi=book_result&ct=result&resnum=2 Stankevich and His Moscow Circle, 1830-1840]*. Stanford U.P. 1966; ISBN 0-8047-0295-0
Kjell Tengvall

**Kjell Tengvall** er en svensk tidligere fotballspiller. Tengvall, som var spiss, spilte fire seriekamper og scoret to mål for Malmö FF fra 1951 til 1954.

## Referanser
Konstantin Aksakov

**Konstantin Sergejevitsj Aksakov** (født 10. april (g.s. 29. mars) 1817 i landsbyen Novo-Aksakov i guvernementet Orenburg, død 19. desember (g.s. 7. desember) 1860 på den greske øya Zakynthos) var en russisk journalist og forfatter. Konstantin Aksakov var sønn av forfatteren Sergej Aksakov, og bror til politikeren og forfatteren Ivan Aksakov.

Sammen med broren Ivan var grunnlegger av slavofilbevegelsenn. Aksakov, som i 1841 fikke doktorgrad på en avhandling om Mikhail Lomonosov, var under hele sitt liv ivrig virksom for utbredelse av det slavofile tankegods, og ble bevegelsens fremste historieskriver. Han foreärliget det russiske bondelivet og stilte dets kollektivisme og rolige fortrøstning opp i mot den vesterlandske individualisme og uro. Aksakovs såvel publisistiske som litterært historiske forfatterskap ble imidlertid preget av skjønnmaling og sbiktende kritisk sans. 

Blant hans skrifter kan nevnes *De gamle slavernes liv* (1852), *Anmerkninger om den nye bondeforfatningen* (1861), dramaet *Moskvas frigjøring* og komedien *Fyrst Lupoviskij*.

## Referanser


## Litteratur
* Svensk uppslagsbok, Lund 1929
Einar Kruse

**Einar Kruse** var en svensk fotballspiller. Kruse spilte fire seriekamper og scoret ett mål for Malmö FF fra 1929 til 1933.

## Referanser
Esoteric Warfare

**Esoteric Warfare** er et studioalbum med det norske black metal-bandet Mayhem, utgitt i juni 2014 på det uavhengige plateselskapet Season of Mist.

## Mottakelse
Metal-nettstedet *Loudwire* omtalte albumet ved utgivelsen. Deres anmelder Chad Bowar beskrev det som et album som vokser på lytteren. Da albumet ble gjenutgitt på kassett i 2022, omtalte nettstedet albumet som et «moderne mesterverk». Det mer allmenne musikk-nettstedet *Pitchfork* ga albumet positiv omtale, hvor anmelderen Grayson Haver Currin noterte stilmessig utforskning og entusiastiske vendinger som var overraskende for et band med så lang fartstid som Mayhem.

## Låtliste
#«Watchers»  06:19
#«PsyWar»  03:25
#«Trinity»  03:57
#«Pandaemon»  02:5
#«MILAB»  06:03
#«VI.Sec.»  04:12
#«Throne of Time»  04:06
#«Corpse of Care»  04:06
#«Posthuman»  06:55
#«Aion Suntelia»  05:25

## Referanser


## Eksterne lenker
*
Aphanius

se eget avsnitt

***Aphanius*** er en slekt av tannkarper.

De er små fisker med en lengde på 3–15&nbsp;cm. De fleste artene har en tydelig kjønnsdimorfisme der de ensfargede hunnene er størst, mens hannene ofte har vertikale bånd. De er eggleggende, og de ca. 200 eggene festes på planter nær vannoverflaten.

*Aphanius* kan økologisk deles i to grupper. Den ene gruppen lever i brakkvann og sjøvann langs kystene. Til denne gruppen hører søreuropeisk tannkarpe fra middelhavsområdet og *[[Aphanius dispar]]* fra Rødehavet, Persiabukta og deler av Arabiahavet. Den andre gruppen lever i ferskvann i innlandet og finnes i oaser, bekker, sumper og innsjøer.

Slekten er utbredt fra Marokko i vest til India i øst og har størst diversitet i sentrale Anatolia og Iran. I mange av de isolerte fjellsjøene i Anatolia finnes det ikke andre fisker enn *Aphanius*. Her har det utviklet seg former som lever ute i de frie vannmassene ettersom det ikke er nødvendig å gjemme seg i tett vegetasjon på grunn av rovfisker. *[[Aphanius asquamatus]]* i Hazarsjøen har mistet skjellene og er ofte blitt regnet til en egen slekt, *Kosswigichthys*. 

*Aphanius* levde sannsynligvis opprinnelig ved breddene til Tethyshavet. Da de afrikanske og arabiske kontinentalplatene kolliderte med den eurasiske, fulgte tannkarpene med landskapet som hevet seg, slik at de nå finnes på høysletter langt fra havet. De ulike populasjonene er adskilt av fjellkjeder og ørkener, og slik har mange nye arter oppstått.  

## Arter
Det er i 2021 33 anerkjente arter:

* *[[Aphanius almiriensis]]*
* *[[Aphanius anatoliae]]*
* *[[Aphanius apodus]]*
* *[[Aphanius arakensis]]*
* *[[Aphanius asquamatus]]*
* *[[Aphanius baeticus]]*
* *[[Aphanius burduricus]]*
* *[[Aphanius chantrei]]*
* *[[Aphanius danfordii]]*
* *[[Aphanius darabensis]]*
* *[[Aphanius dispar]]*
* *[[Aphanius farsicus]]* 
* søreuropeisk tannkarpe (*A.&nbsp;fasciatus*) 
* *[[Aphanius furcatus]]*
* *[[Aphanius ginaonis]]*
* spansk tannkarpe (*A.&nbsp;iberus*)
* *[[Aphanius isfahanensis]]*
* *[[Aphanius kavirensis]]*
* *[[Aphanius marassantensis]]*
* *[[Aphanius mento]]*
* *[[Aphanius mesopotamicus]]*
* *[[Aphanius pluristriatus]]*
* *[[Aphanius punctatus]]*
* *[[Aphanius saourensis]]*
* *[[Aphanius shirini]]*
* *[[Aphanius sirhani]]*
* *[[Aphanius sophiae]]*
* *[[Aphanius splendens]]*
* *[[Aphanius stiassnyae]]*
* *[[Aphanius sureyanus]]*
* *[[Aphanius transgrediens]]* 
* *[[Aphanius villwocki]]*
* *[[Aphanius vladykovi]]*

## Referanser
  

## Kilder
* 
* 
* 

## Eksterne lenker
*
Vitenskapsåret 1503

**Vitenskapsåret 1503** er en oversikt over hendelser, prisvinnere, fødte og avdøde personer med tilknytning til vitenskap i 1503.

## Astronomi
* 23. juli – Pluto passerte Neptuns bane, og forblir utenfor Neptun de neste 233 årene. Pluto ble først oppdaget i 1930, så dette var ukjent på denne tiden.

## Oppdagelser
* 10. mai – Christofer Columbus oppdaget Caymanøyene, som han ga navnet «Las Tortugas» etter de tallrike havskilpaddene som fantes der.

## Teknologi
* 21. april – Slaget ved Cerignola: Spanske styrker beseiret franske soldater. Det blir ansett å være det første slaget i historien vunnet ved håndvåpen og krutt.
* Giuliano da Sangallo bygde bymurene til Arezzo i Toscana ved hjelp av den nye teknologien med bastioner.

## Fødsler
* 14. desember – Nostradamus, fransk lege og astrolog (død )

## Dødsfall
* *omtrentlig år* − Peter Schöffer (født om lag 1425), tysk typograf.

## Referanser
Paria

**Paria**, eller **paraiyar**, er en rituell kaste i Tamil Nadu og Kerala i Sør-India og på Sri Lanka.

Pariaene har vært regnet som en lav kaste. De har hatt en rituell rolle som trommeslagere under visse hindufestivaler.

Da britene kom til India, ble pariaene ofte ansatt som tjenestefolk. Britene tok med seg navnet til Vesten, der man trodde at pariaene var den laveste kasten eller kasteløse (daliter). «Paria» brukes derfor i overført betydning om en utstøtt eller uønsket person eller en gruppe mennesker som befinner seg helt nederst på samfunnets sosiale rangstige.

## Referanser
Vitenskapsåret 1504

**Vitenskapsåret 1504** er en oversikt over hendelser, prisvinnere, fødte og avdøde personer med tilknytning til vitenskap i 1504.

## Goografi
* *omtrentlig år* – Pedro Reinels atlantiske kart er det tidligste kjente sjøkart med breddegrader, og med en vindrose som har en klar fleur-de-lys.

## Oppdagelser
* 29. februar – Christofer Columbus brukte sin kunnskap om en måneformørkelse den kvelden til å overbevise stammefolk på Jamaica om å gi ham forsyninger.
* 7. november – Columbus vendte tilbake til Spania fra sin fjerde og siste ekspedisjon, hvor han og hans sønn, Ferdinand, hadde utforsket østkysten av Mellom-Amerika fra Belize til Panama.

## Fødsler
* Charles Estienne, fransk anatomiker (død )

## Dødsfall
* 19. juni – Bernhard Walther, tysk astronom (født )
* 15. eller 18. august – Domenico Maria Novara da Ferrara, italiensk astronom (født )

## Referanser
Håkan Svensson

**Alf Tommy Håkan Svensson** (født 20. januar 1970 i Halmstad) er en svensk fotballtrener og tidligere fotballspiller som er assistentrener for .

## Karriere som spiller

### Klubbkarriere
Svensson spilte for  i perioden 1990 til 2002, og var en del av laget da klubben vant Allsvenskan i 1997 og 2000, samt Svenska Cupen i 1995. I 2003 gikk Svensson til den rivaliserende klubben . Kontrakten han hadde med AIK ble imidlertid ikke forlenget da den løp ut i 2004, på grunn av uoverensstemmelser med klubben. Tidlig i 2005 signerte han en kontrakt for seks måneder for kypriotiske Paralimni FC, men han vendte tilbake til Sverige og IF Elfsborg mot slutten av året. Året etter spilte han for henholdsvis BK Häcken og Malmö FF.

Svensson la opp som spiller i 2007.

### Landslagsspill
Svensson spilte i Tommy Söderbergs første landskamp som trener, hvor  tapte 0-4 for . Svensson spilte ytterligere to landskamper for Sverige.

Svensson var også i troppen da Sverige deltok i fotball under Sommer-OL 1992.

## Karriere som trener
### Falkenbergs FF
Svensson var fra 2007 til 2013 assistentrener i Falkenbergs FF.

## Meritter
### Klubb
#### Halmstads BK
* Allsvenskan: 1997, 2000
* Svenska Cupen: 1995

### Individuelt
* Årets keeper i Sverige: 2000
* Lengste periode som keeper uten å slippe inn baklengsmål i Allsvenskan: 808 minutter

## Referanser


## Eksterne lenker
*
Sergej Aksakov

**Sergej Timofejevitsj Aksakov** (russisk: Сергей Тимофеевич Аксаков; født 1. oktober 1791 (20. september g.s.) i Ufa, død 12. mai 1859 (30. april g.s.) i Moskva) var en russisk forfatter.

Aksakov var sønn av en  godseier og innehadde en rekke statlige embedet i St. Petersburg og Moskva. Han var venn av Gogol og påvirket av ham var han tidlig litterært sktiv, men uten da å skape noe som ettertide har tillagt særlig betydning. Først da han var 50 år gammel begynte han å gi ut de skildringer av sørrussisk landliv som dkulle gjøre ham berømt. Han skrev beretninger om fiske- og jaktminner og utgav i 1856 ut den i sin lune episke bredde klassiske livsskildringen *En familiekrønike* (svensk oversettelse 1911).

## Referanser
Vandreår

**Vandreår** (fra tysk *Wanderjahre*) er den tiden utlærte svenner reiste rundt for å lære nye arbeidsmetoder, fremmede steder, regioner og land, og samle livserfaring.

Fra seinmiddelalderen fram til den begynnende industrialiseringen var minst tre gjennomførte vandreår en forutsetning for å få mesterbrev, bare i rene nødstilfeller kunne det lettes på dette kravet.

Tradisjonen har sin opprinnelse i det tyske språkområdet, men var vanlig også Skandinavia. Skandinaviske håndverkssvenner ble gjerne kalt *naver*, en forkortelse for skandi*naver*. Langt de fleste navere kom fra Danmark.

Håndverksvenner som *gikk på valsen* (fra tysk *Walz*) var lett å kjenne igjen ved at de gikk med en snodd vandrestav, på hodet bar de en bowler-, floss- eller bredbremmet hatt, de var ikledd vest med perlemorsknapper, svart jakke, slengbukser og en ransel eller «berliner», en sammenrullet tøybylt som rommet eiendeler og arbeidstøy. Blant eiendelene lå det ei «vandrebok» til dokumentasjon av arbeidsforhold og identifikasjon, slik at politiet ikke tok dem for vagabondering.

Vandreårene var et viktig opplæringstiltak som bidro til at nye arbeidsteknikker spredde seg relativt hurtig, men tradisjonen kunne også dekke over lokal arbeidsløshet og andre problemer med håndverket.

Per 2013 var det rundt 850 navere fordelt på 25 naverklubber.

## Litteratur
* Frieder Stöckle: *Fahrende Gesellen – Des alten Handwerks Sitten und Bräuche*. Arena Verlag Würzburg, 1. opplag 1980 ISBN 3-401-03893-1
* Sigrid Wadauer: *Die Tour der Gesellen. Mobilität und Biographie im Handwerk vom 18. bis zum 20. Jahrhundert*. Campus Verlag, Frankfurt, New York 2005, ISBN 3-593-37625-3.

## Referanser


## Eksterne lenker

* ''Hvad er en naver'', naverneaalborg.dk. Besøkt 20. august 2015
* tippelei.de
* En samling fotos av svenner på valsen
Vitenskapsåret 1430

**Vitenskapsåret 1430** er en oversikt over hendelser, prisvinnere, fødte og avdøde personer med tilknytning til vitenskap i 1430.
__NOTOC__
## Oppdagelser

## Fødsler
* 17. mai - Bartolommeo Scala, italiensk historiker, forfatter og politiker (død 1497)
* Pierre Du Bois, italiensk historiker (født 1480)
* Martino Filetico, italiensk humanist, hellenist og forfatter (død 1490)
* Pierre Garcie-Ferrande, fransk sjømann og kartograf (død )
* Girolamo Manfredi, italiensk filosof, lege og astrolog (død 1493)
* Giorgio Merula, italiensk filolog, historiker og humanist (død 1494)
* Jakob Unrest, østerriksk historiker (død )
* Bernhard Walther, tysk astronom, humanist og kjøpmann (død )
**1429 eller 1430* 
*Niccolò Perotti, italiensk humanist, filolog og katolsk erkebiskop (død 1480)

## Dødsfall
...

## Referanser
Guvernementet Orenburg

**Guvernementet Orenburg** var et guvernement i østre Russland, på grensen mot Sibir. Det eksisterte i perioden 1744-1928.

## Eksterne lenker
*
Spansk tannkarpe

**Spansk tannkarpe** (*Aphanius iberus*) er en fiskeart som tilhører tannkarpene.

Hannen har ca. 15 lyseblå tverrbånd på kroppen. Ryggfinnen er blå ytterst, og halefinnen har 3–5 brune tverrbånd. Hunnen har 2–4 lengderekker av brune flekker og fargeløse finner. Lengden er 4–5&nbsp;cm, og hunnene er størst. Arten kan skilles fra valenciatannkarpe på at gattfinnen har 9–10 stråler. Spansk tannkarpe lever i dammer, grøfter og sumper og tåler litt brakkvann. Den er tolerant for høy vanntemperatur og lite oksygen.

Utbredelsen omfatter den spanske middelhavskysten, og den fantes tidligere opp til Perpignan i Frankrike. Lenger øst i middelhavsområdet overtar søreuropeisk tannkarpe, og i Sørvest-Spania finnes *[[Aphanius baeticus]]*. Tannkarpene i Algerie som er blitt regnet til *A. iberus*, har fra 2006 fått status som en egen art, *[[Aphanius saourensis]]*.

Spansk tannkarpe er truet av forurensning og av innførte fiskearter. Den overlever nå hovedsakelig i brakkvannslaguner der de innførte tannkarpene *[[Gambusia affinis]]* og *[[Fundulus heteroclitus]]* ikke trives.

## Referanser


## Eksterne lenker
* 
*